CELEX: 52014PC0613
Language: mt
Date: 2014-10-03
Title: Proposta għal REGOLAMENT TAL-KUNSILL li jiffissa għall-2015 u l-2016 l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta’ ħut tal-baħar fond

|
			
		
		
		52014PC0613
		
			Proposta għal REGOLAMENT TAL-KUNSILL li jiffissa għall-2015 u l-2016 l-opportunitajiet tas-sajd għall-bastimenti tas-sajd tal-Unjoni għal ċerti stokkijiet ta’ ħut tal-baħar fond /* COM/2014/0613 final - 2014/0284 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
 Ir-raġunijiet għall-proposta u l-għanijiet tagħha L-istokkijiet tal-baħar fond huma stokkijiet ta’ ħut li jinqabdu f’ilmijiet lil hinn miż-żoni ewlenin tas-sajd ta’ blajjet kontinentali. Jinsabu mqassmin fuq ix-xaqlibiet kontinentali jew huma assoċjati ma’ muntanji fil-baħar. Il-maġġoranza ta' dawn l-ispeċijiet jikbru bil-mod u jgħixu fit-tul, u minħabba dan huma partikolarment vulnerabbli għall-attività tas-sajd. Element importanti ieħor fil-vulnerabbiltà ta’ speċi tal-baħar fond għas-sajd huwa jekk tistax tiġi mmirata f’aggregazzjonijiet lokali, partikolarment waqt iż-żmien tar-riproduzzjoni. Dan huwa l-każ tal-mera tal-Atlantiku, il-linarda u l-alfonsinos. Bħalma huwa l-każ għall-istokkijiet kollha ta’ ħut salvaġġ, jekk is-sajd fil-baħar fond jitħalla jsir mingħajr restrizzjonijiet, jasal li jkun hemm tiġrija minn azjendi tas-sajd biex jieħdu pussess ta’ riżorsa b’xejn, mingħajr ma jqisu biżżejjed il-livell sostenibbli tal-isfruttar. Bla dubju, dan ġara fil-każ ta' xi speċijiet tal-baħar fond qabel ma l-Unjoni Ewropea bdiet tirregola dawn l-istokkijiet fl-2003. Pereżempju, l-istokkijiet prezzjużi tal-mera tal-Atlantiku fl-ilmijiet tal-Majjistral u tal-paġella tal-garġi fil-Bajja ta’ Biscay issa huma eżawriti. Għalhekk, il-limitazzjoni tal-attività tas-sajd hija intervent pubbliku meħtieġ biex tkun evitata l-erożjoni tad-dħul finanzjarju tas-sajjieda, biex ikun żviluppat l-isfruttar lejn rendiment ogħla tas-sajd fit-tul, u biex jitnaqqas l-impatt fuq l-ekosistema u s-sistema alimentari bħala konsegwenza tat-tnaqqis f’daqqa fid-daqs f’ċerti popolazzjonijiet ta’ ħut. Fil-każ tal-ispeċijiet tal-baħar fond, l-intervent pubbliku huwa ta’ importanza partikolari minħabba l-fatt li l-irkupru mit-tnaqqis jista’ jieħu ħafna żmien u jista’ ma jirnexxix. Kull sentejn, il-Kunsill Internazzjonali għall-Esplorazzjoni tal-Baħar (ICES) jipprovdi analiżi dettaljata tal-istat bijoloġiku tal-istokkijiet tal-baħar fond. Il-parir l-aktar riċenti tal-ICES ingħata f’Mejju 2014. Din il-proposta għall-iffissar tal-opportunitajiet tas-sajd hija bbażata fuq aktar analiżi magħmula mill-Kumitat Xjentifiku, Tekniku u Ekonomiku għas-Sajd (STECF) f’Ġunju 2014, wara x-xogħol tal-ICES. Il-parir kemm mill-ICES kif ukoll mill-STECF jindika li l-biċċa l-kbira tal-istokkijiet tal-baħar fond jinħasdu b’mod mhux sostenibbli u li l-opportunitajiet tas-sajd għal dawk l-istokkijiet, biex tkun żgurata s-sostenibbiltà tagħhom, għandhom jitnaqqsu iktar sakemm l-evoluzzjoni tal-istokkijiet turi xejra pożittiva.  Dan jipprovdi s-sisien għall-iffissar tal-opportunitajiet tas-sajd ta’ stokkijiet tal-baħar fond skont il-prinċipju inkorporat fl-Artikolu 3(c) tar-Regolament (UE) Nru 1380/2013 tal-Parlament Ewropew u tal-Kunsill li, skontu, it-teħid tad-deċiżjonijiet skont il-Politika Komuni tas-Sajd għandu jkun iggwidat, fost oħrajn, minn parir xjentifiku. 
 Kuntest ġenerali Is-sajd għall-ispeċijiet tal-baħar fond ġie rregolat mill-UE mill-2003 ’l hawn skont il-qabdiet totali permissibbli (TACs) għal kull speċi u żona, u skont l-isforz massimu tas-sajd li jsir fil-Grigal tal-Atlantiku. Għall-2013 u l-2014 il-qabdiet totali permissibbli ta’ ċerti speċijiet tal-baħar fond kienu stabbiliti mir-Regolament tal-Kunsill (KE) Nru 1262/2012 tal-20 ta’ Diċembru 2012, li jiffissa għall-2013 u l-2014 l-opportunitajiet tas-sajd ta’ bastimenti tas-sajd tal-Unjoni għal ħut ta’ ċerti speċijiet tal-baħar fond[1]. L-iffissar u l-qsim tal-opportunitajiet tas-sajd jaqgħu esklussivament fil-kompetenza tal-Unjoni. L-obbligi fir-rigward tal-isfruttar sostenibbli tar-riżorsi akkwatiċi ħajjin huma stabbiliti mill-Artikolu 2 tar-Regolament (UE) Nru 1380/2013. B’mod partikolari, l-Artikolu 2(2) ta’ dak ir-Regolament jistabbilixxi approċċ ta’ prekawzjoni għall-ġestjoni tas-sajd (kif definit fl- Artikolu 4(1)(8) tiegħu) u jipprevedi li l-politika komuni tas-sajd għandha timmira li tikseb lura u tibqa' żżomm rendiment massimu sostenibbli (MSY). Barra minn hekk, skont l-Artikolu 16(4) ta’ dak ir-Regolament, l-opportunitajiet tas-sajd għandhom jiġu ffissati skont l-għanijiet tal- Artikolu 2(2). Barra minn hekk, opportunitajiet tas-sajd fil-baħar fond bħal dawn għandhom ikunu stabbiliti skont ftehimiet internazzjonali, fost l-oħrajn il-ftehim tan-Nazzjonijiet Uniti tal-1995 dwar il-konservazzjoni u l-ġestjoni ta’ stokkijiet ta’ ħut transżonali u stokkijiet ta’ ħut li jpassi ħafna [“il-Ftehim tan-NU dwar l-Istokkijiet tal-Ħut tal-1995”) B’mod partikolari, ċerta huwa importanti li tintwera ċerta kawtela meta l-informazzjoni tkun inċerta, mhux affidabbli jew inadegwata. Skont l-Artikolu 6(2) tal-Ftehim tan-NU dwar l-Istokkijiet tal-Ħut tal-1995, in-nuqqas ta’ informazzjoni xjentifika adegwata ma għandux jintuża bħala raġuni biex ikunu posposti jew biex ma jittiħdux miżuri ta’ konservazzjoni jew ġestjoni. It-TACs proposti isegwu wkoll il-Linji Gwida Internazzjonali għall-Ġestjoni tas-Sajd fil-Baħar Fond fl-Ibħra Miftuħa tal-Organizzazzjoni tal-Ikel u l-Biedja tan-Nazzjonijiet Uniti tal-2008, li kienu kkonfermati minn għadd ta' Riżoluzzjonijiet suċċessivi tal-Assemblea Ġenerali tan-NU (Ir-Riżoluzzjonijiet 61/105 fl-2007, 64/72 fl-2009, u l-aktar riċenti, 66/231 fl-2011). Filwaqt li għadd ta’ stokkijiet tal-baħar fond huma sfruttati wkoll minn nazzjonijiet oħra tas-sajd, partikolarment min-Norveġja, l-Islanda, il-Gżejjer Faroe u r-Russja, u filwaqt li jeħtieġ li jinkiseb ftehim dwar miżuri armonizzati ta’ ġestjoni flimkien ma’ dawk in-nazzjonijiet tas-sajd jew, fir-rigward tal-istokkijiet li jgħammru f’ilmijiet internazzjonali, fil-Kummissjoni tas-Sajd tal-Atlantiku tal-Grigal (NEAFC) jeħtieġ ikun hemm miżuri unilaterali applikabbli għall-bastimenti tal-Unjoni Ewropea sakemm jintlaħqu dawk il-ftehimiet. Dawn se jevitaw il-konsegwenzi negattivi ta’ sajd mhux regolat u t-tnaqqis tal-istokkijiet tal-ħut, kif deskritt hawn fuq. 
 Dispożizzjonijiet eżistenti fil-qasam tal-proposta Id-dispożizzjonijiet eżistenti fil-qasam tal-proposta huma stabbiliti mir-Regolament tal-Kunsill (UE) Nru 1262/2012 u japplikaw sal-31 ta’ Diċembru 2014. Dawn huma marbuta mar-Regolament tal-Kunsill (KE) Nru 2347/2002 li jistabbilixxi ħtiġijiet speċifiċi ta' aċċess u kundizzjonijiet relattivi għas-sajd ta' ħażniet tal-baħar fond[2]. 
 Il-konsistenza ma’ politiki u miri oħra tal-Unjoni Il-miżuri proposti huma mfassla skont l-għanijiet u r-regoli tal-Politika Komuni tas-Sajd u huma konsistenti mal-politika tal-Unjoni dwar l-iżvilupp sostenibbli. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
Konsultazzjoni mal-partijiet interessati
Il-proposta ġiet żviluppata
abbażi tal-prinċipji u l-gwida stipulati fil-Komunikazzjoni
mill-Kummissjoni fir-rigward ta' Konsultazzjoni dwar l-Opportunitajiet tas-Sajd
għall-2015 (COM(2014)388 finali), li fiha l-Kummissjoni spjegat
il-fehmiet u l-intenzjonijiet tagħha dwar il-proposti tagħha
għall-opportunitajiet tas-sajd fl-2015 għall-istokkijiet kollha.
Fil-kuntest ta' dik il-Kommunikazzjoni, il-Kummissjoni twettaq konsultazzjoni
wiesgħa mal-partijiet interessati, is-soċjetà ċivili, l-Istati
Membri u l-pubbliku inġenerali. 
Spjegazzjoni ddettaljata tal-proposta
Fl-istokkijiet kollha koperti b'din
il-proposta, bl-eċċezzjoni ta' stokk wieħed tar-roundnose
grenadier, l-informazzjoni disponibbli ma tippermettix lix-xjenzati jevalwaw
b’mod sħiħ l-istat tal-istokk, la skont id-daqs tal-popolazzjoni
tal-ħut u lanqas skont ir-rata tal-mortalità mis-sajd. Hemm diversi
raġunijiet għal dan: dawn l-ispeċijiet sikwit jgħixu
fit-tul u jikbru bil-mod, ħaġa li tagħmilha diffiċli
ħafna biex l-istokk ikun strutturat fi klassijiet skont l-età u biex ikun
ivvalutat l-effett tas-sajd fuq l-istokk permezz tat-tibdiliet fit-tul jew
fl-istruttura tal-età tal-qabdiet. Mhix magħrufa l-frekwenza
tar-reklutaġġ ta’ ħut ta’ eta żgħira fl-istokkijiet.
L-istokkijiet huma mferrxa f’wesgħat fil-fond li huwa diffiċli li
jkunu eżaminati għal raġunijiet prattiċi. Id-dejta
mill-istħarriġ xjentifiku sikwit ma tkunx disponibbli minħabba
l-importanza kummerċjali mnaqqsa ta’ dawn l-istokkijiet, jew ma tkunx
tkopri ż-żona kollha fejn huma mifruxa. L-attivitajiet tas-sajd xi
kultant qed jikkonċentraw biss parzjalment fuq dawn l-ispeċijiet, u
xi wħud minnhom għandhom storja relattivament qasira.
Il-limiti tal qabda proposti huma skont
il-Komunikazzjoni tal-Kummissjoni dwar l-implimentazzjoni tas-sostenibbiltà
fis-sajd tal-Unjoni permezz tar-rendiment massimu sostenibbli
(COM(2006)360 finali).  Huma wkoll koerenti mal-prinċipji tal-hekk
imsejjaħ proċess ta’ antiċipazzjoni li huma stabbiliti
fil-Komunikazzjoni tal-Kummissjoni dwar it-titjib fil-konsultazzjoni dwar
il-ġestjoni tas-sajd Komunitarju (COM(2006)246 finali) u
fil-Komunikazzjoni tal-Kummissjoni fir-rigward ta’ Konsultazzjoni dwar
l-Opportunitajiet tas-Sajd għall-2015 msemmija hawn fuq. Din
l-aħħar Komunikazzjoni tistabbilixxi l-fehmiet tal-Kummissjoni dwar
kif għandhom jiġu ffissati l-opportunitajiet tas-sajd, u dawn
ir-regoli ġew segwiti fl-iżvilupp ta’ din il-proposta fir-rigward
tat-22 annotazzjoni tat-TAC li fiha, kif ġej: 
·                        
It-TACs għandhom jiġu stabbiliti skont
il-parir xjentifiku meta dan ikun ipprovdut abbażi ta' dejta komprensiva,
analiżi kwantitattiva u tbassir kwantitattiv skont il-“qafas tal-MSY"
tal-ICES. Dan huwa l-każ għall-annotazzjoni proposta tat-TAC
għar-roundnose grenadier fl-Ilmijiet tal-Majjistral.
·                        
Meta jingħata parir xjentifiku indikattiv abbażi
ta’ analiżi kwalitattiva tal-informazzjoni disponibbli (anke jekk din ma
tkunx kompluta jew ikun fiha ġudizzju espert), dan għandu
jintuża bħala bażi għad-deċiżjonijiet tat-TAC.
Għaldaqstant, il-proposta fiha ħames każijiet ta' tnaqqis
fit-TAC, erba' każijiet ta' żidiet fit-TAC u żewġ
każijiet ta' tiġdid fit-TAC. 
·                        
Meta l-parir xjentifiku jkun limitat u ma jkun
jista' jingħata l-ebda parir kwantitattiv dwar il-qabdiet, ikun
jinħtieġ li jittieħed l-approċċ prekawzjonarju li
ġej: sitt TACs huma kkonċernati f'din il-proposta, inklużi
tlieta li għalihom ġiet iffissata TAC prekawzjonali ta' żero. 
·                        
Fl-aħħar nett, l-STECF għad irid
jipprovdi l-parir tiegħu dwar stokk wieħed ta' ċinturin iswed.
Għall-klieb il-baħar tal-baħar fond, il-parir xjentifiku
tal-ICES mhux se jingħata qabel Ottubru tal-2014. Għalhekk,
tliet annotazzjonijiet tat-TAC għall-klieb il-baħar
tal-baħar fond u stokk wieħed ta’ ċinturin iswed huma mmarkati
bħala “pm” f’din il-proposta, u se jiġu aġġornati wara
l-adozzjoni tagħha mill-Kummissjoni. Barra minn hekk, l-STECF hu tal-parir
li l-miżuri maniġerjali adegwati għall-konservazzjoni tal-klieb
il-baħar tal-baħar fond għandhom jiġu estiżi biex
ikopru l-firxa sħiħa ta' dawn l-istokkijiet,[3]  u għalhekk qed
jiġi propost li ż-żona tat-TAC għall-klieb
il-baħar tal-baħar fond fl-ilmijiet tal-Unjoni u l-ilmijiet
internazzjonali taż-żoni V, VI, VII, VIII u IX jiġu estiżi
biex ikopru l-ilmijiet tas-CECAF (il-Kumitat tas-Sajd għall-Atlantiku
Ċentrali tal-Lvant) madwar Madeira, i.e. l-ilmijiet tal-Unjoni tas-CECAF
34.1.1, 34.1.2 u 34.2. 
Finalment, il-pariri xjentifiċi u
d-diskussjonijiet riċeni fin-NEAFC indikaw li xi qabdiet sinifikanti tar-roundnose
grenadier setgħu ġew irrappurtati bi żball bħala
speċijiet oħra ta' grenadier, l-aktar bħala roughhead grenadier.
M'hemm ebda limitu fuq is-sajd tar-roughhead grenadier fis-seħħ. F'dan
il-kuntest huwa f'loku li tiġi estiża l-kopertura tat-TACs tar-roundnose
grenadier biex tkopri wkoll il-qabdiet tar-roughhead grenadier, kif ukoll l-obbligu
li jiġu rrappurtati l-qabdiet ta' kull speċi separatament. Dan
itejjeb l-għarfien dwar il-qabdiet reali taż-żewġ
speċijiet u jippermetti li f'emendi ulterjuri ta' dan l-abbozz
tar-regolament jew f'regolamenti oħra fil-futur jiġu stabbiliti
limiti aktar adegwati fuq il-qabdiet.
ELEMENTI LEGALI TAL-PROPOSTA
It-TFUE jistabbilixxi, skont
l-Artikolu 43(3), li l-Kunsill għandu jadotta miżuri "dwar
l-iffissar u l-allokazzjoni ta’ opportunitajiet tas-sajd" fuq proposta
tal-Kummissjoni. Din il-proposta hija limitata għall-iffissar u l-allokazzjoni
tal-opportunitajiet tas-sajd u tal-kundizzjonijiet li huma marbuta b’mod
funzjonali mal-użu ta' dawk l-opportunitajiet tas-sajd.
Għalhekk, din il-proposta tipproponi,
permezz ta’ Regolament tal-Kunsill, il-limitazzjonijiet tal-qbid
għall-flotot tas-sajd tal-UE fir-rigward tal-ispeċijiet
tal-baħar fond l-aktar importanti mil-lat kummerċjali fl-ilmijiet
tal-Unjoni u fl-ilmijiet internazzjonali tal-Grigal tal-Atlantiku, biex
jinkiseb l-għan tal-Politika Komuni tas-Sajd li jiġi żgurat sajd
f’livelli li huma sostenibbli mil-lat ambjentali, ekonomiku u soċjali.
Il-proposta hija fil-kompetenza esklussiva tal-Unjoni kif imsemmi
fl-Artikolu 3(1)(d) tat-TFUE. Għalhekk, il-prinċipju
tas-sussidjarjetà ma japplikax.
Il-proposta tikkonforma mal-prinċipju ta'
proporzjonalità għar-raġuni li ġejja: il-Politika Komuni
tas-Sajd hija politika komuni. Skont l-Artikolu 43(3) tat-TFUE hija
r-responsabbiltà tal-Kunsill li jadotta l-miżuri dwar l-iffissar u
l-allokazzjoni tal-opportunitajiet tas-sajd. 
B'kunsiderazzjoni tal-Artikolu 16(6)
tar-Regolament (KE) Nru 1380/2013, l-Istati Membri huma ħielsa li
jallokaw opportunitajiet tas-sajd, meta dawn ma jkunux suġġetti
għal sistema ta’ konċessjonijiet tas-sajd trasferibbli, fost ir-reġjuni
jew l-operaturi, skont l-Artikolu 16(7) u l-kriterji stabbiliti fl-
Artikolu 17. Għalhekk, l-Istati Membri għandhom l-ispazju biex
jimmanuvraw meta jieħdu deċiżjonijiet relatati mal-mudell
soċjali/ekonomiku tal-għażla tagħhom biex jisfruttaw
l-opportunitajiet tas-sajd allokati lilhom.
Il-proposta ma għandha l-ebda
implikazzjoni finanzjarja ġdida għall-Istati Membri. Dan
ir-Regolament huwa adottat mill-Kunsill kull sentejn, u l-mezzi pubbliċi u
privati biex ikun implimentat diġà jinsabu lesti.
2014/0284 (NLE)
Proposta għal
REGOLAMENT TAL-KUNSILL
li jiffissa għall-2015 u l-2016
l-opportunitajiet tas-sajd għall-bastimenti tas-sajd tal-Unjoni għal
ċerti stokkijiet ta’ ħut tal-baħar fond
IL-KUNSILL TAL-UNJONI EWROPEA,
Wara li kkunsidra t-Trattat dwar il-Funzjonament
tal-Unjoni Ewropea, u b’mod partikolari l-Artikolu 43(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       L-Artikolu 43(3) tat-Trattat
jipprevedi li l-Kunsill, fuq proposta mill-Kummissjoni, għandu jadotta
miżuri dwar l-iffissar u l-allokazzjoni ta' opportunitajiet tas-sajd. 
(2)       Ir-Regolament (UE)
Nru 1380/2013 tal-11 ta' Diċembru 2013 tal-Parlament Ewropew u
tal-Kunsill dwar il-Politika Komuni tas-Sajd [4]jesiġi
li jiġu adottati miżuri ta' konservazzjoni filwaqt li jitqies
il-parir xjentifiku, tekniku u ekonomiku disponibbli inkluż, fejn
rilevanti, rapporti min-naħa tal-Kumitat Xjentifiku, Tekniku u Ekonomiku
għas-Sajd (STECF). 
(3)       Il-Kunsill għandu
r-responsabbiltà li jadotta miżuri dwar l-iffissar u l-allokazzjoni tal-opportunitajiet
tas-sajd, inklużi ċerti kundizzjonijiet li huma funzjonalment marbuta
magħhom, kif jixraq. L-opportunitajiet tas-sajd għandhom jitqassmu
fost l-Istati Membri b’mod li tkun żgurata l-istabbiltà relattiva
għal kull Stat Membru fl-attivitajiet tas-sajd għal kull stokk jew
tip ta’ sajd u wara li jitqiesu kif imiss l-għanijiet tal-Politika Komuni
tas-Sajd stabbiliti mir-Regolament (UE) Nru 1380/2013. 
(4)       Il-qabdiet totali
permissibbli (TACs) għandhom jiġu stabbiliti abbażi tal-parir
xjentifiku disponibbli, filwaqt li jitqiesu l-aspetti bijoloġiċi u
soċjoekonomiċi u filwaqt li jiġi żgurat trattament
ġust bejn is-setturi tas-sajd, kif ukoll fid-dawl tal-opinjonijiet
espressi matul il-konsultazzjoni mal-partijiet interessati, u b’mod partikolari
l-Kunsilli Konsultattivi Reġjonali kkonċernati. 
(5)       L-opportunitajiet tas-sajd
għandhom ikunu skont ftehimiet u prinċipji internazzjonali,
bħall-Ftehim tan-Nazzjonijiet Uniti dwar il-konservazzjoni u
l-ġestjoni ta’ stokkijiet ta’ ħut transżonali u stokkijiet ta’
ħut li jpassi ħafna tal-1995[5],
u skont il-prinċipji dettaljati ta’ ġestjoni stabbiliti fil-Linji
Gwida Internazzjonali għall-Ġestjoni tas-Sajd f’Baħar Fond
fl-Ibħra Miftuħa tal-Organizzazzjoni tal-Ikel u l-Biedja
tan-Nazzjonijiet Uniti tal-2008, li skonthom, b’mod partikolari, regolatur
għandu jkun aktar kawt meta l-informazzjoni ma tkunx ċerta, ma tkunx
affidabbli jew ma tkunx adegwata. In-nuqqas ta’ informazzjoni xjentifika
adegwata ma għandux jintuża bħala raġuni biex ikunu
posposti jew biex ma jittiħdux miżuri ta’ konservazzjoni u ta’
ġestjoni. 
(6)       Il-pariri xjentifiċi
l-aktar riċenti mill-Kunsill Internazzjonali għall-Esplorazzjoni
tal-Baħar (ICES) u mill-STECF jindikaw li l-biċċa l-kbira
tal-istokkijiet tal-baħar fond għadhom jinħasdu b’mod mhux sostenibbli
u li l-opportunitajiet tas-sajd għal dawk l-istokkijiet, biex tkun
żgurata s-sostenibbiltà tagħhom, għandhom jitnaqqsu iktar sakemm
l-evoluzzjoni tal-istokkijiet turi xejra pożittiva. L-ICES jagħti
wkoll il-parir li ma għandu jkun permess ebda sajd dirett għall-mera
tal-Atlantiku fiż-żoni kollha u għal ċerti stokkijiet
tal-paġella tal-garġi u tar-roundnose grenadier. 
(7)       Fir-rigward tal-erba'
ħażniet tar-roundnose grenadier, il-pariri xjentifiċi u
d-diskussjonijiet riċenti fil-Kummissjoni tas-Sajd għall-Atlantiku
tal-Grigal (NEAFC) jindikaw li l-qabdiet ta' din l-ispeċi jistgħu
jiġu rrappurtati b'mod żbaljat bħala qabdiet tar-roughhead
grenadier. F'dan il-kuntest, hemm bżonn tiġi stabbilita TAC li tkopri
ż-żewġ speċijiet filwaqt li jkun possibbli li jsir
rappurtar separat għal kull waħda minnhom. 
(8)       Minħabba n-natura
migratorja tal-klieb il-baħar tal-baħar fond u l-firxa kbira
tagħhom madwar l-Atlantiku tal-Grigal, l-STECF irrakkomanda li l-miżuri
maniġerjali għal dawn l-ispeċi jiġu estiżi għall-ilmijiet
tal-Unjoni tas-CECAF (il-Kumitat tas-Sajd għall-Atlantiku Ċentrali u
tal-Lvant) madwar Madeira.
(9)       L-opportunitajiet tas-sajd
għall-ispeċijiet tal-baħar fond kif definit fl-Artikolu 2(a)
tar-Regolament tal-Kunsill (KE) Nru 2347/2002 tas-16 ta’ Diċembru
2002 li jistabbilixxi ħtiġijiet speċifiċi ta’
aċċess u kundizzjonijiet relattivi għas-sajd ta’
ħażniet tal-baħar fond[6]
jiġu deċiżi fuq bażi biannwali. Madankollu, issir
eċċezzjoni għall-istokkijiet tal-arġentina silus u
l-istokkijiet tal-linarda. Fir-rigward ta’ dan tal-aħħar, is-sajd
ewlieni tal-linarda huwa marbut man-negozjati annwali man-Norveġja;
fl-interess tas-simplifikazzjoni, it-TACs kollha għal-linarda
għandhom jiġu stabbiliti skont dan u fi ħdan l-istess test
legali. Għalhekk, l-opportunitajiet tas-sajd għall-istokkijiet
tal-arġentina silus u tal-linarda msemmija hawn fuq għandhom
jiġu stabbiliti f’regolament annwali rilevanti ieħor li jistabbilixxi
l-opportunitajiet tas-sajd.
(10)     Skont ir-Regolament
tal-Kunsill (KE) Nru 847/96 tas-6 ta’ Mejju 1996 li jintroduċi
kundizzjonijiet addizzjonali għal tmexxija minn sena għal sena
tat-TACs u l-kwoti[7]
l-istokkijiet li huma suġġetti għal diversi miżuri msemmija
hawnhekk għandhom jiġu identifikati. It-TACs ta’ prekawzjoni
għandhom japplikaw għal stokkijiet li għalihom mhi disponibbli
ebda evalwazzjoni b’bażi xjentifika tal-opportunitajiet tas-sajd
għas-sena li fiha qed jiġu ffissati t-TACs; it-TACs analitiċi
għandhom japplikaw għall-każijiet l-oħrajn. Fid-dawl
tal-pariri mill-ICES u l-STECF għall-istokkijiet tal-baħar fond, dawk
l-istokkijiet li għalihom mhi disponibbli ebda evalwazzjoni b’bażi
xjentifika tal-opportunitajiet tas-sajd rilevanti għandhom ikunu
soġġetti għal TACs ta’ prekawzjoni f’dan ir-Regolament.
(11)     Sabiex tiġi evitata
l-interruzzjoni tal-attivitajiet tas-sajd u sabiex jiġi żgurat
l-għajxien tas-sajjieda tal-Unjoni, dan ir-Regolament għandu japplika
mill-1 ta’ Jannar 2015. Għal raġunijiet ta’ urġenza, dan
ir-Regolament għandu jidħol fis-seħħ immedjatament wara
l-pubblikazzjoni tiegħu,
ADOTTA DAN IR-REGOLAMENT:
Artikolu 1
Suġġett
Dan ir-Regolament jiffissa l-opportunitajiet
tas-sajd annwali għas-snin 2015 u 2016 disponibbli
għall-bastimenti tas-sajd tal-Unjoni għall-istokkijiet ta’ ħut
ta’ ċerti speċijiet tal-baħar fond fl-ilmijiet tal-Unjoni u
f’ċerti ilmijiet mhux tal-Unjoni fejn huma meħtieġa l-limiti
tal-qbid.
Artikolu 2
Definizzjonijiet
(1)                   
Għall-finijiet ta’ dan ir-Regolament,
għandhom japplikaw id-definizzjonijiet li ġejjin:
(a)         
"bastiment tas-sajd tal-Unjoni" tfisser
bastiment li jtajjar il-bandiera ta' Stat Membru u li jkun irreġistrat
fl-Unjoni;
(b)         
"ilmijiet tal-Unjoni" tfisser l-ilmijiet
taħt is-sovranità jew ġurisdizzjoni tal-Istati Membri, ħlief
ilmijiet li jmissu mat-territorji msemmija fl-Anness II għat-Trattat;
(c)         
"qabda totali permissibbli" (TAC) tfisser
il-kwantità li tista’ tinqabad u tinħatt l-art minn kull stokk ta’
ħut kull sena;
(d)        
"kwota" tfisser proporzjon mit-TAC
allokat lill-Unjoni Ewropea jew lil Stat Membru;
(e)         
"ilmijiet internazzjonali" tfisser
ilmijiet li ma jaqgħu taħt is-sovranità jew il-ġurisdizzjoni
tal-ebda Stat.
(2)                   
Għall-finijiet ta’ dan ir-Regolament,
għandhom japplikaw id-definizzjonijiet taż-żoni li ġejjin:
(a)         
iż-żoni tal-ICES (il-Kunsill
Internazzjonali għall-Esplorazzjoni tal-Baħar) huma ż-żoni
ġeografiċi speċifikati fl-Anness III tar-Regolament (KE)
Nru 218/2009[8];
(b)         
Iż-żoni tas-CECAF (il-Kumitat tas-Sajd
għall-Atlantiku Ċentrali tal-Lvant) huma ż-żoni
ġeografiċi speċifikati fl-Anness II tar-Regolament (KE)
Nru 216/2009[9].
Artikolu 3
TACs u allokazzjonijiet
It-TACs għall-ispeċijiet
tal-baħar fond li jinqabdu mill-bastimenti tas-sajd tal-Unjoni fl-ilmijiet
tal-Unjoni jew f’ċerti ilmijiet li mhumiex tal-Unjoni, l-allokazzjoni ta'
TACs bħal dawn fost l-Istati Membri u l-kundizzjonijiet marbutin
magħhom b’mod funzjonali, fejn jixraq, huma stipulati fl-Anness ta’ dan
ir-Regolament.
Artikolu 4
Dispożizzjonijiet speċjali dwar l-allokazzjoni tal-opportunitajiet
tas-sajd
(1)                   
L-allokazzjoni tal-opportunitajiet tas-sajd fost
l-Istati Membri kif stipulat f’dan ir-Regolament għandha tkun bla preġudizzju
għal:
(a)         
skambji magħmula skont l-Artikolu 16(8)
tar-Regolament (UE) Nru 1380/2013;
(b)         
tnaqqis u riallokazzjonijiet magħmula skont
l-Artikolu 37 tar-Regolament tal-Kunsill (KE) Nru 1224/2009[10] jew skont
l-Artikolu 10(4) tar-Regolament tal-Kunsill (KE) Nru 1006/2008[11];
(c)         
ħatt l-art addizzjonali permess skont
l-Artikolu 4 tar-Regolament (KE) Nru 847/96;
(d)        
tnaqqis magħmul skont l-Artikoli 105,
106 u 107 tar-Regolament (KE) Nru 1224/2009.
(2)                   
Għajr fejn speċifikat mod ieħor
fl-Anness għal dan ir-Regolament, l-Artikolu 3 tar-Regolament (KE)
Nru 847/96 għandu japplika għall-istokkijiet li huma
suġġetti għal TAC ta' prekawzjoni, filwaqt li
l-Artikolu 3(2) u (3) u l-Artikolu 4 ta' dak ir-Regolament
għandhom japplikaw għall-istokkijiet li huma suġġetti
għal TAC analitika.
Artikolu 5
Kundizzjonijiet għall-ħatt l-art tal-qabdiet u tal-qabdiet
inċidentali
Il-ħut minn stokkijiet li għalihom
huma stabbiliti t-TACs għandu jinżamm abbord jew jinħatt l-art
biss jekk jinqabad minn bastimenti li jtajru l-bandiera ta' Stat Membru li
għandu kwota u dik il-kwota ma tkunx eżawrita.
Artikolu 6
Trasmissjoni tad-dejta
Meta l-Istati Membri jippreżentaw dejta
lill-Kummissjoni dwar il-ħatt l-art tal-kwantitajiet tal-istokkijiet li
jkunu nqabdu skont l-Artikoli 33 u 34 tar-Regolament (KE) Nru 1224/2009,
huma għandhom jużaw il-kodiċijiet tal-istokkijiet mogħtija
fl-Anness ta' dan ir-Regolament.
Artikolu 7
Dan ir-Regolament għandu jidħol
fis-seħħ l-għada tal-jum tal-pubblikazzjoni tiegħu f’Il-Ġurnal
Uffiċjali tal-Unjoni Ewropea.
Japplika mill-1 ta’ Jannar 2015.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 356, 22.12.2012, p. 22.
[2]               ĠU L 351, 28/12/2002, p. 6–11.
[3]               Rapport mis- 46 Laqgħa Plenarja li saret f'Lulju
2014: 
http://stecf.jrc.ec.europa.eu/documents/43805/812327/2014-07_STECF+PLEN+14-02_Final+Report_JRCxxx.pdf
[4]               ĠU L 356, 22.12.2012, p. 22.
[5]               Il-Ftehim dwar l-Implimentazzjoni
tad-Dispożizzjonijiet tal-Konvenzjoni tan-Nazzjonijiet Uniti dwar
il-Liġi tal-Baħar tal- 10 ta’ Diċembru 1982 relatati
mal-Konservazzjoni u l-Ġestjoni ta’ Stokkijiet ta’ Ħut
Transżonali u Stokkijiet ta’ Ħut li Jpassi Ħafna (ĠU
L 189, 3.7.1998, p. 16).
[6]               ĠU L 351, 28.12.2002, p. 6.
[7]               ĠU L 115, 9.5.1996, p. 3.
[8]               Ir-Regolament (KE) Nru 218/2009 tal-Parlament
Ewropew u tal-Kunsill
 tal-11  ta' Marzu  2009 dwar
il-preżentazzjoni ta' statistiċi ta' qbid nominali mill-Istati Membri
li jistadu fil-Grigal tal-Atlantiku‑ (ĠU L 87, 31.3.2009,
p. 70).
[9]               Ir-Regolament (KE) Nru 216/2009 tal-Parlament
Ewropew u tal-Kunsill  tal-11 ta' Marzu 2009 dwar
il-preżentazzjoni ta' statistiċi ta' qbid nominali mill-Istati Membri
li jistadu f'ċerti żoni li mhumiex fl-Atlantiku tat-Tramuntana
(ĠU L 87, 31.3.2009, p. 1).
[10]             Ir-Regolament tal-Kunsill (KE) Nru 1224/2009
tal-20 ta’ Novembru 2009 li jistabbilixxi sistema Komunitarja
ta’ kontroll għall-iżgurar tal-konformità mar-regoli tal-politika
komuni tas-sajd, (ĠU L 343, 22.12.2009, p. 1).
[11]             Ir-Regolament tal-Kunsill (KE) Nru 1006/2008 tad-29 ta' Settembru
2008 dwar l-awtorizzazzjonijiet għall-attivitajiet tas-sajd tal-bastimenti
tas-sajd tal-Komunità barra mill-ilmijiet tal-Komunità u l-aċċess ta'
bastimenti ta' pajjiżi terzi għall-ilmijiet tal-Komunità (ĠU L
286, 29.10.2008, p. 33).
ANNESS
tal-proposta
għal Regolament tal-Kunsill
li jiffissa għall-2015 u
l-2016, l-opportunitajiet tas-sajd għall-bastimenti tas-sajd tal-Unjoni
għal ċerti stokkijiet ta’ ħut tal-baħar fond
Ir-referenzi għaż-żoni tas-sajd
huma referenzi għaż-żoni tal-ICES, sakemm ma jkunx
speċifikat mod ieħor.
PARTI 1
Definizzjoni tal-ispeċijiet u l-gruppi tal-ispeċijiet
1.           Fil-lista li tinsab fil-Parti 2 ta’
dan l-Anness, l-istokkijiet ta’ ħut jissemmew skont l-ordni alfabetiku
tal-ismijiet bil-Latin tal-ispeċi; l-uniku eċċezzjoni huma
l-klieb il-baħar tal-baħar fond, li tqiegħdu fil-bidu ta’ dik
il-lista. Għall-finijiet ta’ dan ir-Regolament, qed tingħata
t-tabella komparattiva t’hawn taħt ta’ ismijiet komuni u ta’ ismijiet bil-Latin:
 Isem komuni || Kodiċi Alpha-3 || Isem xjentifiku 
 Ċinturin iswed || BSF || Aphanopus carbo 
 Alfonsinos || ALF || Beryx spp. 
 Roundnose grenadier || RNG || Coryphaenoides rupestris 
 Roughhead grenadier || RHG || Macrourus berglax 
 Mera tal-Atlantiku || ORY || Hoplostethus atlanticus 
 Paġella tal-garġi || SBR || Pagellus bogaraveo 
 Lipp Abjad || GFB || Phycis blennoides 
2.           Għall-finijiet
ta’ dan ir-Regolament,"klieb il-baħar tal-baħar fond"
tfisser il-lista tal-ispeċijiet li ġejja:
 Isem komuni || Kodiċi Alpha-3 || Isem xjentifiku 
 Gattarelli tal-baħar fond || API || Apristurus spp. 
 Frilled shark || HXC || Chlamydoselachus anguineus 
 Żagħrun || CWO || Centrophorus spp. 
 Mazzola Portugiża || CYO || Centroscymnus coelolepis 
 Longnose velved dogfish || CYP || Centroscymnus crepidater 
 Mazzola sewda || CFB || Centroscyllium fabricii 
 Mazzola munqar l-għasfur || DCA || Deania calcea 
 Murruna sewda || SCK || Dalatias licha 
 Mazzola tal-fanal maġġuri || ETR || Etmopterus princeps 
 Mazzola tal-fanal || ETX || Etmopterus spinax 
 Mouse catshark || GAM || Galeus murinus 
 Murruna b’sitt garġi || SBL || Hexanchus griseus 
 Sailfin roughshark (Sharpback shark) || OXN || Oxynotus paradoxus 
 Knifetooth dogfish || SYR || Scymnodon ringens 
 Kelb il-baħar tal-Groenlandja || GSK || Somniosus microcephalus 
PARTI 2
Opportunitajiet tas-sajd annwali appikabbli għall-bastimenti tal-UE
f’żoni fejn it-TACs jeżistu skont l-ispeċi u skont
iż-żona (f’tunnellati ta’ piż ħaj)
   ||   ||   ||   ||   ||   ||   ||   
 Speċi: || Klieb il-baħar tal-baħar fond ||   || Żona: || L-ilmijiet tal-Unjoni u l-ilmijiet internazzjonali taż-żoni V, VI, VII, VIII u IX  l-ilmijiet tal-Unjoni tas-CECAF 34.1.1, 34.1.2 u 34.2 
   ||   ||   ||   ||   || (DWS/ 56789-) ||   ||   
 Sena || 2015 || 2016 ||   || TAC Analitika ||   ||   
 Il-Ġermanja || pm || pm ||   || L-Artikolu 3 tar-Regolament (KE) Nru 847/96 ma għandux japplika 
 L-Estonja || pm || pm ||   || L-Artikolu 4 tar-Regolament (KE) Nru 847/96 ma għandux japplika 
 L-Irlanda || pm || pm ||   ||   ||   ||   ||   
 Spanja || pm || pm ||   ||   ||   ||   ||   
 Franza || pm || pm ||   ||   ||   ||   ||   
 Il-Litwanja || pm || pm ||   ||   ||   ||   ||   
 Il-Polonja || pm || pm ||   ||   ||   ||   ||   
 Il-Portugall || pm || pm ||   ||   ||   ||   ||   
 Ir-Renju Unit || pm || pm ||   ||   ||   ||   ||   
 L-Unjoni || pm || pm ||   ||   ||   ||   ||   
 TAC || pm || pm ||   ||   ||   ||   ||   
   ||   ||   ||   ||   ||   ||   ||   
 Speċi: || Klieb il-baħar tal-baħar fond ||   || Żona: || L-ilmijiet tal-Unjoni u l-ilmijiet internazzjonali taż-żona X 
   ||   ||   ||   ||   || (DWS/10-) ||   ||   
 Sena || 2015 || 2016 ||   || TAC Analitika ||   ||   
 Il-Portugall || pm || pm ||   || L-Artikolu 3 tar-Regolament (KE) Nru 847/96 ma għandux japplika 
 L-Unjoni || pm || pm ||   || L-Artikolu 4 tar-Regolament (KE) Nru 847/96 ma għandux japplika 
 TAC || pm || pm ||   ||   ||   ||   ||   
   ||   ||   ||   ||   ||   ||   ||   
 Speċi: || Klieb il-baħar tal-baħar fond, Deania hystricosa u Deania profundorum || Żona: || L-ilmijiet internazzjonali taż-żona XII ||   
   ||   ||   ||   ||   || (DWS/12INT-) ||   ||   
 Sena || 2015 || 2016 ||   || TAC Analitika ||   ||   
 Irlanda || pm || pm ||   || L-Artikolu 3 tar-Regolament (KE) Nru 847/96 ma għandux japplika 
 Spanja || pm || pm ||   || L-Artikolu 4 tar-Regolament (KE) Nru 847/96 ma għandux japplika 
 Franza || pm || pm ||   ||   ||   ||   ||   
 Ir-Renju Unit || pm || pm ||   ||   ||   ||   ||   
 L-Unjoni || pm || pm ||   ||   ||   ||   ||   
 TAC || pm || pm ||   ||   ||   ||   ||   
   ||   ||   ||   ||   ||   ||   ||   
 Speċi: || Ċinturin iswed ||   || Żona: || L-ilmijiet tal-Unjoni u l-ilmijiet internazzjonali taż-żoni I, II, III u IV 
   || Aphanopus carbo ||   ||   || (BSF/1234-) ||   ||   
 Sena || 2015 || 2016 ||   || TAC ta' prekawzjoni ||   ||   
 Il-Ġermanja ||  3 ||  3 ||   ||   ||   ||   ||   
 Franza ||  3 ||  3 ||   ||   ||   ||   ||   
 Ir-Renju Unit ||  3 ||  3 ||   ||   ||   ||   ||   
 L-Unjoni ||  9 ||  9 ||   ||   ||   ||   ||   
 TAC ||  9 ||  9 ||   ||   ||   ||   ||   
   ||   ||   ||   ||   ||   ||   ||   
 Speċi: || Ċinturin iswed ||   || Żona: || L-ilmijiet tal-UE u l-ilmijiet internazzjonali taż-żoni V, VI, VII u XII 
   || Aphanopus carbo ||   ||   || (BSF/56712-) ||   ||   
 Sena || 2015 || 2016 ||   || TAC Analitika ||   ||   
 Il-Ġermanja ||  37 ||  29 ||   ||   ||   ||   ||   
 L-Estonja ||  18 ||  14 ||   ||   ||   ||   ||   
 L-Irlanda ||  91 ||  73 ||   ||   ||   ||   ||   
 Spanja ||  180 ||  144 ||   ||   ||   ||   ||   
 Franza || 2 538 || 2 030 ||   ||   ||   ||   ||   
 Il-Latvja ||  118 ||  94 ||   ||   ||   ||   ||   
 Il-Litwanja ||  1 ||  1 ||   ||   ||   ||   ||   
 Il-Polonja ||  1 ||  1 ||   ||   ||   ||   ||   
 Ir-Renju Unit ||  180 ||  144 ||   ||   ||   ||   ||   
 Oħrajn (1) ||  9 ||  8 ||   ||   ||   ||   ||   
 L-Unjoni || 3 173 || 2 538 ||   ||   ||   ||   ||   
 TAC || 3 173 || 2 538 ||   ||   ||   ||   ||   
 (1)  Esklussivament għall-qabdiet inċidentali. Mhux permess sajd dirett taħt din il-kwota. ||   ||   ||   ||   ||   ||   
   ||   ||   ||   ||   ||   ||   ||   
 Speċi: || Ċinturin iswed ||   || Żona: || L-ilmijiet tal-Unjoni u l-ilmijiet internazzjonali taż-żoni VIII, IX u X || 
   || Aphanopus carbo ||   ||   || (BSF/8910-) ||   ||   
 Sena || 2015 || 2016 ||   || TAC Analitika ||   ||   
 Spanja ||  10 ||  9 ||   ||   ||   ||   ||   
 Franza ||  25 ||  22 ||   ||   ||   ||   ||   
 Il-Portugall || 3 165 || 2 737 ||   ||   ||   ||   ||   
 L-Unjoni || 3 200 || 2 768 ||   ||   ||   ||   ||   
 TAC || 3 200 || 2 768 ||   ||   ||   ||   ||   
   ||   ||   ||   ||   ||   ||   ||   
 Speċi: || Ċinturin iswed ||   || Żona: || L-ilmijiet tal-Unjoni u l-ilmijiet internazzjonali tas-CECAF 34.1.2. || 
   || Aphanopus carbo ||   ||   || (BSF/C3412-) ||   ||   
 Sena || 2015 || 2016 ||   || TAC ta' prekawzjoni ||   ||   
 Spanja || pm || pm ||   ||   ||   ||   ||   
 Il-Portugall || pm || pm ||   ||   ||   ||   ||   
 L-Unjoni || pm || pm ||   ||   ||   ||   ||   
 TAC ||   ||   ||   ||   ||   ||   ||   
   ||   ||   ||   ||   ||   ||   ||   
 Speċi: || Alfonsinos ||   ||   || Żona: || L-ilmijiet tal-Unjoni u l-ilmijiet internazzjonali taż-żoni III, IV, V, VI, VII, VIII, IX, X, XII u XIV || 
   || Beryx spp. ||   ||   ||   || (ALF/3X14-) ||   ||   
 Sena || 2015 || 2016 ||   || TAC Analitika ||   ||   
 L-Irlanda ||  9 ||  9 ||   ||   ||   ||   ||   
 Spanja ||  63 ||  63 ||   ||   ||   ||   ||   
 Franza ||  17 ||  17 ||   ||   ||   ||   ||   
 Il-Portugall ||  182 ||  182 ||   ||   ||   ||   ||   
 Ir-Renju Unit ||  9 ||  9 ||   ||   ||   ||   ||   
 L-Unjoni ||  280 ||  280 ||   ||   ||   ||   ||   
 TAC ||  280 ||  280 ||   ||   ||   ||   ||   
   ||   ||   ||   ||   ||   ||   ||   
 Speċi: || Roundnose grenadier u roughhead grenadier ||   || Żona: || L-ilmijiet tal-Unjoni u l-ilmijiet internazzjonali taż-żoni I, II u IV || 
   || Coryphaenoides rupestris u Macrourus berglax ||   ||   || (RNG/124-) għar-roundnose grenadier (RHG/124-) għar-roughhead grenadier ||   ||   
 Sena || 2015 || 2016 ||   || TAC ta' prekawzjoni ||   ||   
 Danimarka ||  1 ||  1 ||   ||   ||   ||   ||   
 Il-Ġermanja ||  1 ||  1 ||   ||   ||   ||   ||   
 Franza ||  10 ||  10 ||   ||   ||   ||   ||   
 Ir-Renju Unit ||  1 ||  1 ||   ||   ||   ||   ||   
 L-Unjoni ||  13 ||  13 ||   ||   ||   ||   ||   
 TAC ||  13 ||  13 ||   ||   ||   ||   ||   
   ||   ||   ||   ||   ||   ||   ||   
 Speċi: || Roundnose grenadier u roughhead grenadier ||   || Żona: || L-ilmijiet tal-Unjoni u l-ilmijiet internazzjonali taż-żona III 
   || Coryphaenoides rupestris u Macrourus berglax ||   ||   || (RNG/03-) għar-roundnose grenadier (RHG/03-) għar-roughhead grenadier || (1) ||   
 Sena || 2015 || 2016 ||   || TAC ta' prekawzjoni ||   ||   
 Danimarka ||  412 ||  329 ||   ||   ||   ||   ||   
 Il-Ġermanja ||  2 ||  2 ||   ||   ||   ||   ||   
 L-Isvezja ||  21 ||  17 ||   ||   ||   ||   ||   
 L-Unjoni ||  435 ||  348 ||   ||   ||   ||   ||   
 TAC ||  435 ||  348 ||   ||   ||   ||   ||   
 (1)  Fiż-żona IIIa tal-ICES ma għandu jsir ebda sajd dirett għar-roundnose grenadier sakemm isiru l-konsultazzjonijiet bejn l-UE u n-Norveġja. ||   ||   ||   ||   ||   ||   
   ||   ||   ||   ||   ||   ||   ||   
 Speċi: || Roundnose grenadier u roughhead grenadier ||   || Żona: || L-ilmijiet tal-Unjoni u l-ilmijiet internazzjonali taż-żoni Vb, VI u VII 
   || Coryphaenoides rupestris u Macrourus berglax ||   ||   || (RNG/5B67-) għar-roundnose grenadier; 
 (RHG/5B67-) għar-roughhead grenadier || 
 Sena || 2015(1) || 2016(1) ||   || TAC Analitika ||   ||   
 Il-Ġermanja ||  7 ||  7 ||   ||   ||   ||   ||   
 L-Estonja ||  56 ||  57 ||   ||   ||   ||   ||   
 L-Irlanda ||  246 ||  250 ||   ||   ||   ||   ||   
 Spanja ||  61 ||  62 ||   ||   ||   ||   ||   
 Franza || 3 126 || 3 178 ||   ||   ||   ||   ||   
 Il-Litwanja ||  72 ||  73 ||   ||   ||   ||   ||   
 Il-Polonja ||  36 ||  37 ||   ||   ||   ||   ||   
 Ir-Renju Unit ||  183 ||  187 ||   ||   ||   ||   ||   
 Oħrajn (2) ||  7 ||  7 ||   ||   ||   ||   ||   
 L-Unjoni || 3 794 || 3 858 ||   ||   ||   ||   ||   
 TAC || 3 794 || 3 858 ||   ||   ||   ||   ||   
 (1)  Minn kull kwota jista’ jinqabad massimu ta’ 10 % fl-ilmijiet tal-Unjoni u fl-ilmijiet internazzjonali taż-żoni VIII, IX, X, XII u XIV (RNG/*8X14-). ||   
 (2)  Esklussivament għall-qabdiet inċidentali. Mhux permess sajd dirett taħt din il-kwota. ||   ||   ||   ||   ||   ||   
   ||   ||   ||   ||   ||   ||   ||   
 Speċi: || Roundnose grenadier u roughhead grenadier ||   || Żona: || L-ilmijiet tal-Unjoni u l-ilmijiet internazzjonali taż-żoni VIII, IX, X, XII u XIV 
   || Coryphaenoides rupestris u Macrourus berglax ||   ||   || (RNG/8X14-) għar-roundnose grenadier; 
 (RHG/8X14-) għar-roughhead grenadier || 
 Sena || 2015(1) || 2016(1) ||   || TAC Analitika ||   ||   
 Il-Ġermanja ||  17 ||  13 ||   ||   ||   ||   ||   
 L-Irlanda ||  4 ||  3 ||   ||   ||   ||   ||   
 Spanja || 1 851 || 1 482 ||   ||   ||   ||   ||   
 Franza ||  85 ||  68 ||   ||   ||   ||   ||   
 Il-Latvja ||  30 ||  24 ||   ||   ||   ||   ||   
 Il-Litwanja ||  4 ||  3 ||   ||   ||   ||   ||   
 Il-Polonja ||  579 ||  463 ||   ||   ||   ||   ||   
 Ir-Renju Unit ||  8 ||  6 ||   ||   ||   ||   ||   
 L-Unjoni || 2 578 || 2 062 ||   ||   ||   ||   ||   
 TAC || 2 578 || 2 062 ||   ||   ||   ||   ||   
 (1)  Minn kull kwota jista’ jinqabad massimu ta’ 10 % fl-ilmijiet tal-Unjoni u fl-ilmijiet internazzjonali taż-żoni Vb, VI, VII (RNG/*5B67-). ||   ||   
   ||   ||   ||   ||   ||   ||   ||   
 Speċi: || Mera tal-Atlantiku ||   ||   || Żona: || L-ilmijiet tal-Unjoni u l-ilmijiet internazzjonali taż-żona VI 
   || Hoplostethus atlanticus ||   ||   || (ORY/06-) ||   ||   
 Sena || 2015 || 2016 ||   || TAC Analitika ||   ||   
 L-Irlanda ||  0 ||  0 ||   || L-Artikolu 3 tar-Regolament (KE) Nru 847/96 ma għandux japplika 
 Spanja ||  0 ||  0 ||   || L-Artikolu 4 tar-Regolament (KE) Nru 847/96 ma għandux japplika 
 Franza ||  0 ||  0 ||   ||   ||   ||   ||   
 Ir-Renju Unit ||  0 ||  0 ||   ||   ||   ||   ||   
 L-Unjoni ||  0 ||  0 ||   ||   ||   ||   ||   
 TAC ||  0 ||  0 ||   ||   ||   ||   ||   
   ||   ||   ||   ||   ||   ||   ||   
 Speċi: || Mera tal-Atlantiku ||   ||   || Żona: || L-ilmijiet tal-Unjoni u l-ilmijiet internazzjonali taż-żona VII 
   || Hoplostethus atlanticus ||   ||   || (ORY/07-) ||   ||   
 Sena || 2015 || 2016 ||   || TAC Analitika ||   ||   
 L-Irlanda ||  0 ||  0 ||   || L-Artikolu 3 tar-Regolament (KE) Nru 847/96 ma għandux japplika 
 Spanja ||  0 ||  0 ||   || L-Artikolu 4 tar-Regolament (KE) Nru 847/96 ma għandux japplika 
 Franza ||  0 ||  0 ||   ||   ||   ||   ||   
 Ir-Renju Unit ||  0 ||  0 ||   ||   ||   ||   ||   
 Oħrajn ||  0 ||  0 ||   ||   ||   ||   ||   
 L-Unjoni ||  0 ||  0 ||   ||   ||   ||   ||   
 TAC ||  0 ||  0 ||   ||   ||   ||   ||   
   ||   ||   ||   ||   ||   ||   ||   
 Speċi: || Mera tal-Atlantiku ||   ||   || Żona: || L-ilmijiet tal-Unjoni u l-ilmijiet internazzjonali taż-żoni I, II, III, IV, V, VIII, IX, X, XII u XIV 
   || Hoplostethus atlanticus ||   ||   || (ORY/1CX14) ||   ||   
 Sena || 2015 || 2016 ||   || TAC Analitika ||   ||   
 L-Irlanda ||  0 ||  0 ||   || L-Artikolu 3 tar-Regolament (KE) Nru 847/96 ma għandux japplika 
 Spanja ||  0 ||  0 ||   || L-Artikolu 4 tar-Regolament (KE) Nru 847/96 ma għandux japplika 
 Franza ||  0 ||  0 ||   ||   ||   ||   ||   
 Il-Portugall ||  0 ||  0 ||   ||   ||   ||   ||   
 Ir-Renju Unit ||  0 ||  0 ||   ||   ||   ||   ||   
 Oħrajn ||  0 ||  0 ||   ||   ||   ||   ||   
 L-Unjoni ||  0 ||  0 ||   ||   ||   ||   ||   
 TAC ||  0 ||  0 ||   ||   ||   ||   ||   
   ||   ||   ||   ||   ||   ||   ||   
 Speċi: || Paġella tal-garġi ||   ||   || Żona: || L-ilmijiet tal-Unjoni u l-ilmijiet internazzjonali taż-żoni VI, VII u VIII 
   || Pagellus bogaraveo ||   ||   || (SBR/678-) ||   ||   
 Sena || 2015 || 2016 ||   || TAC Analitika ||   ||   
 L-Irlanda ||  4 ||  3 ||   ||   ||   ||   ||   
 Spanja ||  115 ||  92 ||   ||   ||   ||   ||   
 Franza ||  6 ||  5 ||   ||   ||   ||   ||   
 Ir-Renju Unit ||  14 ||  11 ||   ||   ||   ||   ||   
 Oħrajn (1) ||  4 ||  3 ||   ||   ||   ||   ||   
 L-Unjoni ||  143 ||  114 ||   ||   ||   ||   ||   
 TAC ||  143 ||  114 ||   ||   ||   ||   ||   
 (1)  Esklussivament għall-qabdiet inċidentali. Mhux permess sajd dirett taħt din il-kwota. ||   ||   ||   
   ||   ||   ||   ||   ||   ||   ||   
 Speċi: || Paġella tal-garġi ||   ||   || Żona: || L-ilmijiet tal-Unjoni u l-ilmijiet internazzjonali taż-żona IX 
   || Pagellus bogaraveo ||   ||   || (SBR/09-) ||   ||   
 Sena || 2015(1) || 2016(1) ||   || TAC Analitika ||   ||   
 Spanja ||  236 ||  90 ||   ||   ||   ||   ||   
 Il-Portugall ||  64 ||  25 ||   ||   ||   ||   ||   
 L-Unjoni ||  300 ||  115 ||   ||   ||   ||   ||   
 TAC ||  300 ||  115 ||   ||   ||   ||   ||   
 (1)  Minn kull kwota jista’ jinqabad massimu ta’ 8 % fl-ilmijiet tal-Unjoni u fl-ilmijiet internazzjonali taż-żoni VI, VII u VIII (SBR/*678-). ||   ||   
   ||   ||   ||   ||   ||   ||   ||   
 Speċi: || Paġella tal-garġi ||   ||   || Żona: || L-ilmijiet tal-Unjoni u l-ilmijiet internazzjonali taż-żona X 
   || Pagellus bogaraveo ||   ||   || (SBR/10-) ||   ||   
 Sena || 2015 || 2016 ||   || TAC Analitika ||   ||   
 Spanja ||  5 ||  4 ||   ||   ||   ||   ||   
 Il-Portugall ||  600 ||  392 ||   ||   ||   ||   ||   
 Ir-Renju Unit ||  5 ||  4 ||   ||   ||   ||   ||   
 L-Unjoni ||  610 ||  400 ||   ||   ||   ||   ||   
 TAC ||  610 ||  400 ||   ||   ||   ||   ||   
   ||   ||   ||   ||   ||   ||   ||   
 Speċi: || Lipp abjad ||   || Żona: || L-ilmijiet tal-Unjoni u l-ilmijiet internazzjonali taż-żoni I, II, III u IV 
   || Phycis blennoides ||   ||   || (GFB/1234-) ||   ||   
 Sena || 2015 || 2016 ||   || TAC Analitika ||   ||   
 Il-Ġermanja ||  9 ||  9 ||   ||   ||   ||   ||   
 Franza ||  9 ||  9 ||   ||   ||   ||   ||   
 Ir-Renju Unit ||  16 ||  16 ||   ||   ||   ||   ||   
 L-Unjoni ||  34 ||  34 ||   ||   ||   ||   ||   
 TAC ||  34 ||  34 ||   ||   ||   ||   ||   
   ||   ||   ||   ||   ||   ||   ||   
 Speċi: || Lipp abjad ||   || Żona: || L-ilmijiet tal-Unjoni u l-ilmijiet internazzjonali taż-żoni V, VI u VII 
   || Phycis blennoides ||   ||   || (GFB/567-) ||   ||   
 Sena || 2015(1) || 2016(1) ||   || TAC Analitika ||   ||   
 Il-Ġermanja ||  11 ||  11 ||   ||   ||   ||   ||   
 L-Irlanda ||  287 ||  287 ||   ||   ||   ||   ||   
 Spanja ||  649 ||  649 ||   ||   ||   ||   ||   
 Franza ||  393 ||  393 ||   ||   ||   ||   ||   
 Ir-Renju Unit ||  899 ||  899 ||   ||   ||   ||   ||   
 L-Unjoni || 2 239 || 2 239 ||   ||   ||   ||   ||   
 TAC || 2 239 || 2 239 ||   ||   ||   ||   ||   
 (1)  Minn kull kwota jista’ jinqabad massimu ta’ 8 % fl-ilmijiet tal-Unjoni u fl-ilmijiet internazzjonali taż-żoni VIII u IX (GFB/*89-). ||   ||   
   ||   ||   ||   ||   ||   ||   ||   
 Speċi: || Lipp abjad ||   || Żona: || L-ilmijiet tal-Unjoni u l-ilmijiet internazzjonali taż-żoni VIII u IX 
   || Phycis blennoides ||   ||   || (GFB/89-) ||   ||   
 Sena || 2015(1) || 2016(1) ||   || TAC Analitika ||   ||   
 Spanja ||  267 ||  267 ||   ||   ||   ||   ||   
 Franza ||  17 ||  17 ||   ||   ||   ||   ||   
 Il-Portugall ||  11 ||  11 ||   ||   ||   ||   ||   
 L-Unjoni ||  295 ||  295 ||   ||   ||   ||   ||   
 TAC ||  295 ||  295 ||   ||   ||   ||   ||   
 (1)  Minn kull kwota jista’ jinqabad massimu ta’ 8 % fl-ilmijiet tal-Unjoni u fl-ilmijiet internazzjonali taż-żoni V, VI, VII (GFB/*567-). ||   ||   
   ||   ||   ||   ||   ||   ||   ||   
 Speċi: || Lipp abjad ||   || Żona: || L-ilmijiet tal-Unjoni u l-ilmijiet internazzjonali taż-żoni X u XII 
   || Phycis blennoides ||   ||   || (GFB/1012-) ||   ||   
 Sena || 2015 || 2016 ||   || TAC Analitika ||   ||   
 Franza ||  10 ||  10 ||   ||   ||   ||   ||   
 Il-Portugall ||  40 ||  40 ||   ||   ||   ||   ||   
 Ir-Renju Unit ||  10 ||  10 ||   ||   ||   ||   ||   
 L-Unjoni ||  60 ||  60 ||   ||   ||   ||   ||   
 TAC ||  60 ||  60 ||   ||   ||   ||   ||